**Furtuna**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-a trezit brusc larma de afară,

sirene urlând, geamuri sparte,

copaci îngenuncheați pe mașini,

lătrat, mieunat, strigăte, vaiete,

pete de apă. pete de sânge,

oameni răniți, șocați, plouați.

Mi -au spus că se iscase din senin

o furtună de coșmar, care, parcă,

venise de pe lumea cealaltă.

Toți erau îngroziți, timorați,

numai eu am tăcut vinovat:

furtuna se stârnise in visul meu

și își croise nu știu cum drum

din starea mea a treia de REM

prin fereastra uitată deschisă,

dar nu puteam nimănui să spun

și am adormit iar, dar cu grijă!